To kvinder på henholdsvis 18 og 22 år uddelte slag og spark til hinanden i Sæby på Laurits Christensens Vej tirsdag klokken 14. Den 18-årige fik flere slag i hovedet, hvilket medførte skrammer og et blåt øje. Men den yngste af de to blev hjulpet af en ældre kvinde, hvorefter den 22-årige stak af. Nordjyllands Politi vil gerne have opklaret sagen mellem de to piger, og leder derfor efter kvinden, der afbrød kampen.

Referat:
Et slagsmål mellem to kvinder blev afbrudt af en anden kvinde. Hende vil Nordjyllands Politi nu gerne have fat i.